মহানগর ওয়েবডেস্ক: সংসদে মোটর ভেহিক্যালস সংশোধনী আইন পেশ থেকে পাশ৷ সবটাতেই বিরোধিতার প্রধান মুখ ছিল তৃণমূল৷ বিরোধ বজায় আছে আজও৷ দেশজুড়ে যখন এই আইনের বাস্তবায়ন নিয়ে রীতিমত তোলপাড় শুরু হয়ে গিয়েছে৷ তখন আজ স্পষ্ট ভাষায় মুখ্যমন্ত্রী জানিয়ে দিলেন, বাংলায় এই আইন লাগু হবে না৷ নবান্নে সাংবাদিক বৈঠকে মুখ্যমন্ত্রী বলেন, কেন্দ্র একতরফাভাবে এই আইন নিয়ে সিদ্ধান্ত নিয়েছেন৷ কারও সঙ্গে কোনও আলোচনা করেনি৷ এই আইন কার্যকর করলে মানুষের ওপর বোঝা চাপানো হয়ে যাবে৷ তিনি বলেন, এরাজ্যে অনেক গরিব লোক রয়েছে৷ তারা এত এত টাকা জরিমানা দেবে কোথা থেকে?
রাজ্য়ে চালু হচ্ছে না মোটর ভেহিক্যাল সংশোধনী আইন, সাফ জানালেন মুখ্য়মন্ত্রী